喺大概一萬年前人類就開始耕種
呢次農業革命係我哋歷史轉折點
令到我哋可以定居、開始發展同創造
簡單啲講，農業就係文明基石
宜家，地球有大概百分之四十農田
分佈全世界各處
農田就係我哋正要面對
全球拼圖嘅碎片：
喺將來，我哋點樣向全部新增人類
提供健康嘅飲食？
為咗達到目標
我哋就要進行第二次農業革命
喺第一次農業革命裡邊
充斥著擴張同開發農田嘅想法
為咗令到人人有飯食
犧牲咗森林、野生動物同水嘅資源
同時仲令氣候唔穩定
下次革命就唔可以咁做喇
農業發展要依靠穩定嘅氣候
以及可以預測嘅季節變化同天氣模式
即係我哋唔可以繼續擴張農田
因為咁做會令環境變差
即係冇咗發展農業嘅先決條件
因此，喺下一次農業革命
就要令現有農田產量長期增長
同時保護生物嘅多樣性、節約用水同土地
以及減少污染同溫室氣體嘅排放
咁未來農場會係點樣嘅呢？
呢部無人機屬於莊稼監控部隊
睇嚟呢個農場係冇咩規劃
但實際佢係經過精心設計
將農作物同牲畜
與及野生棲息地聯結喺一齊
傳統農耕方法要清理一大塊土地
之後淨係喺上面種一種農作物
咁就消除咗啲野生動物
同時仲排放出大量溫室氣體
而新方法就係糾正呢種破壞
利用田地機器人
喺莊稼周圍移動，做定量施肥
而喺土地裡面
數百個傳感器會收集
營養物質同水位嘅數據
呢啲信息幫助減少冇必要嘅用水
同時話畀啲農民知
邊度施多啲肥，而邊度要少啲
咁做就唔會成塊農田都施肥，而造成污染
但未來嘅農場斷不會係
傳感器同機器人嘅天下
呢啲技術係摞嚟畀我哋
配合環境嚟生產食物
而唔係同環境作對
同時重要考慮埋唔同地區嘅
生態系統細微差別
低成本農耕方式，亦可以達到同樣目的
使好多農民更容易做到
其實，好多呢啲方法經已用緊
而當更多農民都咁耕作時
呢種農耕方式影響力會提高
喺哥斯達黎加
農民成功結合咗農田同熱帶棲息地嘅好處
將國家森林覆蓋面積翻倍
咁做既可為野生動物提供食物同棲息地
又可通過農田吸引雀仔同昆蟲到嚟
實現自然授粉同害蟲防治
咁喺生產食物嘅同時
又可以恢復地球生態
喺美國
牧場主人喺有當地物種嘅草原上養牛
使用儲存碳同保護生物多樣性嘅方法生產
嚟得到有價值嘅蛋白質資源
喺孟加拉，柬埔寨同尼泊爾
新大米生產方式
可能喺未來大幅度降低溫室氣體排放
而且大米係三十億人口嘅主食
同無數家庭嘅主要經濟來源
超過百分之九十嘅大米都種喺水浸田度
而水浸田就用好多水
佢嘅甲烷排放量，佔年總量嘅百分之十一
即係佔全球年溫室氣體排放總量
百分之一到二
通過摞新品種嘅大米嚟做實驗
嗰啲用減少灌溉量
同降低勞動密集度播種方式嘅
國家農民
已經增加咗自己收入同作物嘅產量
同時亦降低咗溫室氣體排放
喺讚比亞
好多組織都投資喺啱本地耕種嘅方式
既可提高作物產量同減少損害森林
又可改善當地農民生計
預計呢啲努力會喺將來幾十年
將農作物產量增加幾乎四分之一
再加上同抗衡當地毀滅森林嘅方法相結合
佢哋就會將國家農業
引導往迅速恢復、注重氣候嘅方向發展
而喺印度
有將近百分之四十嘅食物
喺收成后就丟失或浪費
原因係基礎設施差勁
農民已經開始使用太陽能冷藏庫
用於保存收成
而呢種冷藏庫已經成為
供應鏈中可行嘅一部分
所有呢啲方法
無論從最高科技到最低成本
都會摞嚟改革農業
高科技干預方法係用嚟增強
以氣候和保護為導向嘅農業方式
而大型生產者需要投資呢啲科技
同時，我哋都需要為細規模嘅農民
擴大使用低成本方法途徑
而實現呢個願景，亦需要全球轉變去配合
若發展植物佔比更大嘅飲食模式
會大大減少食物丟失同浪費
咁做就會減輕對土地嘅壓力
畀農民可以做到更多能力所及嘅事
如果我哋優化陸地同海洋啲食物生產
我哋就可以喺
地球極限嘅環境範圍內養活全人類
但可以出錯嘅空間好細
咁就需要就我哋宜家所有嘅農田
展開史無前例嘅全球協調同合作